Jawil ngeres

Jawil ngeres (hurup Arab Gundul: جاويل ڠرس; Inggris: sexual harassment) entu atu macem pengrongrongan nyang ngembètin maksud-maksud ngeres baè' danta atawa nyesep, keitung juga' ngènèng-ngènèngin bakal dikasi balesan kalu mao nutugin ser-seran nyang kaga' semenggah èn kaga' surup. Jawil ngeres mentak bisa' baé èmang cemak-cemek ngejawil paké awak atawa ngompas-ngompas bakal nglakonin abet kelamin, bikin gelagat nyang roman-romannya ngeres, ngasi unjuk gambar ngeres, atawa laèn-laèn kelakuan ngeres baè' nyang cemak-cemek kè', kata-kata kè', atawa bukan kata-kata kè'.Paludi, Michele A.; Barickman, Richard B. (1991). "Definitions and incidence of academic and workplace sexual harassment". Academic and workplace sexual harassment: a resource manual. Niu-Yorek: SUNY Press. h. 2–5. ISBN 9780791408308. Jawil ngeres mah bentuknya bisa roncèt, mulain deri cablak ngeres ampé kèwat ngeres atawa teradung kelamin. Ni pengrongrongan mentak baé kejadian di mana-mana di masarakat kaya' di tempat gawé, ruma, sekolahan, hata di rungkun keagamaan. Pengrongrong ama korbannya bisa deri jenis apa baé."Sexual Harassment". U.S. Equal Employment Opportunity Commission. Diarsip deri nyang asli per 13 Méi 2019. Dipungut per 9 Maret 2024.

 Ruju'an 

Category:Setilah kewadonan
Category:Cenéh wadon
Category:Jawil ngeres